《金莲绕凤楼 人日海王村作》
清代·梁鼎芬

人影围花花围马。渲染彀、春街浓冶。东风都说缃桃嫁。笑谁痴、可曾休也。

张郎自然韵雅。比翠柳、纤纤一把。浮生日日同嗟咤。蓦惊心、夕阳初下。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。